אילבן

אִילֵבֶן (באנגלית: Eleven) היא להקת אינדי רוק מלוס אנג'לס, קליפורניה, נוסדה ב-1990 על ידי אלן יוהנס  (שירה, גיטרה, סיטאר, כלי נשיפה), נטאשה שניידר  (שירה, קלידים, גיטרה בס), וג'ק איירונס  (תופים).

היסטוריה
כשהיו עוד נערים בתיכון, איירונס (יהודי, יליד 1962, לוס אנג'לס, קליפורניה) ויוהנס (יליד 1962, צ'ילה) הקימו את להקת "אנת'ם" (Anthym) יחד עם מייקל באלזארי (פלי, Flea) והלל סלובק. שמה של הלהקה שונה במהרה ל-"?What Is This". חברי הלהקה הקימו יחד עם אנתוני קידיס את ה"רד הוט צ'ילי פפרז" (Red Hot Chili Peppers), אבל סלובק ואיירונס המשיכו במקביל להקליט עם יוהנס ולהקת "?What Is This" הוציאה את התקליטון "Squeezed" עם כריס הצ'ינסון (Chris Hutchinson) בגיטרה בס. לאחר הקלטת האלבום השני של הלהקה, סלובק ואיירונס פירקו את הלהקה והתרכזו ב-"רד הוט צ'ילי פפרז".

נטאשה שניידר נולדה ב-1956 במוסקבה, רוסיה, ברית המועצות והייתה לה גם קריירת משחק, בנוסף להיותה מוזיקאית. ב-1984 שיחקה בסרט "2010", בתפקיד קוסמונאוטית ובסרט "Spiker", בתפקיד סטודנטית פולניה. היו לה גם מספר תפקידים קטנים בסדרות הטלוויזיה "מיאמי מחלק מוסר" (Miami Vice) ו"בלוז לכחולי המדים" (Hill Street Blues).

יוהנס ושניידר הכירו ב-1984 וב-1987 הוציאו כצמד את האלבום "Walk The Moon", שכלל את איירונס והצ'ינסון בכמה מהשירים. מאוחר יותר איירונס עזב את ה"רד הוט צ'ילי פפרז" והצטרף ליוהנס ושותפתו החדשה להקמת "אילבן".

במהלך הקלטת האלבום השלישי של "אילבן", "Thunk", איירונס עזב לטובת נגינת תופים עם "פרל ג'אם" (Pearl Jam), ומאט קמרון (Matt Cameron) ניגן על התופים בארבעת השירים הנותרים של האלבום. לאלבום הרביעי, "Avantegardedog", איירונס הוחלף בגרג אפצ'רץ' (Greg Upchurch), אבל חזר ללהקה לפני הקלטת האלבום החמישי, "Howling Book". ריק מארקמן (Ric Markmann) ניגן בס בהופעות, אבל לא באף אחד מהאלבומים.
ממוזער|שמאל|200px|נטאשה שניידר בהופעה של קווינס אוף דה סטון אייג' בפריז, 2005
"אילבן" יצאה לסיבובי הופעות עם "פרל ג'אם", "סאונדגארדן" (Soundgarden), "קוינס אוף דה סטון אייג'" (Queens of the Stone Age) ו"קאנדלבוקס" (Candlebox) ויוהנס ושניידר הפכו לצוות מפיקים מוזיקליים מבוקשים, שעבדו באלבומים כגון: "Euphoria Morning" של כריס קורנל (Chris Cornell) ו-"Return of Saturn" של "נו דאוט" (No Doubt). רוב ההקלטות של "אילבן" נערכות באולפן הביתי שלהם, "11AD".

הלהקה מצינת כהשפעות מוזיקליות עיקריות, את ג'ימי פייג' ולד זפלין, קווין, הביטלס, יוהאן סבסטיאן באך וסרגיי פרוקופייב.

ב-1997, יחד עם כריס קורנל, הם הקליטו את העיבוד של שניידר ל"אווה מריה" של פרנץ שוברט, שיצא באלבום אוסף שירי חג המולד "A Very Special Christmas 3". ב-1999 תרמו יוהנס ושניידר בכתיבה, נגינה והפקה לאלבום "Euphoria Morning" של קורנל וגם יצאו איתו לסיבוב ההופעות שליווה את האלבום.

ב-2004 הלהקה תרמה את שיר הנושא, "Who's in Control", לסרט "Catwoman". השיר הולחן על ידי יוהנס ושניידר, אבל שניידר בלבד נרשמה כמבצעת ולא הלהקה.

ב-2005 הצטרף יוהנס כנגן גיטרה וכבסיסט ללהקת "קוינס אוף דה סטון אייג'" באלבומם "Lullabies to Paralyze", לאחר שהתארח (עם שניידר) גם באלבום שלפניו, "Songs for the Deaf", והמשיך ותרם לאלבום שאחריו, "Era Vulgaris".

ב-2 ביולי 2008, נטאשה שניידר נפטרה לאחר מאבק במחלת הסרטן. שניידר הייתה חברתו לחיים של יוהנס.

באוגוסט 2009 הצטרף כגיטריסט, בסיסט, קלידן וזמר משנה, לסיבוב ההופעות של ה"סופרגרופ", "Them Crooked Vultures", הכוללת את סולן ה"פו פייטרז", דייב גרוהל, סולן "קוינס אוף דה סטון אייג'", ג'וש הום, ונגן הבס של לד זפלין, ג'ון פול ג'ונס.

בסוף 2009, השיר "Time for Miracles", שנכתב על ידי שניידר ויוהנס, הוקלט על ידי אדם למברט לסרט "2012".

באוקטובר 2010 הוציא יוהנס את אלבום הסולו הראשון שלו, "Spark", כהוקרה לשניידר המנוחה.
יוהנס ואיירונס הם כיום חלק מלהקת "Spinnerette", בה יוהנס הוא כותב שירים עיקרי.

אלבומים
Awake In A Dream - 1991
 All Together
 Break The Spell
 Learning To Be
 Rainbow's End
 Before Your Eyes
 Burning Your Bed
 Flying
 I Wanna See No Back
 You Are Mine
 Water And Power
 Down
 Message To You

Eleven - 1993
 Crash Today
 Reach Out
 Towers
 Hieronymus
 (Let Down (Left Out, Laughed At
 Yes Alright
 Ava Tar
 Slinky
 Runaway
 Heavy

Thunk - 1995
 Nature Wants To Kill Me
 Coming Down
 Why
 Seasick Of You
 You Will Know
 Awful Lot
 Tomorrow Speaks
 Big Sleep
 No Ground
 Kneeling On One Knee
 Damned

Avantgardedog - 2000
 All Falls Away
 You're Not Alone
 Verb
 Untitled #1
 What Can I Do
 It's Okay
 Lucky One
 Untitled #2
 Beautiful Self
 Strands Of Rain
 Cool Cruel Baby
 Untitled #3
 Watergun

Howling Book - 2003
 Show Me Something
 Flow Like A River
 Simple Kiss
 You're My Diamond
 Kill Me No More
 Now Is The World
 Howling Book
 All My Friends
 Three Voices
 Hidden
 I Will Drink It All
 No, I Know

קישורים חיצוניים


 האתר הרשמי של אלן יוהנס


קטגוריה:להקות רוק אמריקאיות
קטגוריה:להקות אינדי אמריקאיות
קטגוריה:להקות שהוקמו בשנת 1990
קטגוריה:להקות שהתפרקו בשנת 2007